IS Liigapörssi

IS Liigapörssi on jääkiekkopeli, jota pelataan netissä. Pelin omistaa Sanoma. Sanoma toteuttaa peliä yhdessä SM-liigan kanssa.

IS Liigapörssissä idea on valita kentällinen pelaajia (kolme hyökkääjää, kaksi puolustajaa ja yksi maalivahti) SM-liigan pelaajista. Pelaajat ansaitsevat pisteitä riippuen miten valitut pelaajat oikeasti pelaavat. LPP-pisteitä ansaitsee esimerkiksi kun pelaaja tekee maalin tai saa syöttöpisteen.

Pelissä on viisi jaksoa ja playoff-jakso. Yhden jakson hinta on halvimmillaan kolme euroa.

Historia 
Pelin historia ulottuu vuoteen 1995, jolloin peliä pelattiin ensimmäisen kerran. Aluksi pelin tuloksia sai soittamalla palvelunumeroon. Vuonna 2000 pelattiin ensimmäinen täysi internet-kausi.

Vuonna 2007 peli siirtyi Sanomalle. 2013 peli sai Ville Järvisen isännöimän PörssiTV:n, jossa kerrotaan vinkkejä tulevalle kierrokselle. Peli on myös laajentunut samalla idealla esimerkiksi NHL-pörssiksi, nimeltään Hockey GM. Myös jalkapallosarjoista on luotu omia versioita.

Pelaaminen

Rekisteröinti 
Liigapörssi on maksullinen peli, mutta peliin voi tutustua ilmaiseksi rajoitetusti 4 pelipäivän ajan. Koko jakson kestävä Liigapörssi-joukkue maksamaa 3 euroa per jakso.

Pelijaksot 
Liigapörssissä on kuusi pelijaksoa: viisi runkosarjan aikana ja yksi playoffien aikana. Uusi jakso tarkoittaa uutta mahdollisuutta rakentaa joukkue.

Joukkue 
Joukkueessa on kuusi pelaajaa: yksi maalivahti, kaksi puolustajaa, ja kolme hyökkääjää. Alkubudjetti on 2.000.000 euroa.

Pelaajahinnat 
Hinnat määritellään joka jaksolle uudelleen ja ne muuttuvat jaksojen aikana pelaajan menestyksen, ja myynti- ja ostomäärän mukaan.

Pistelasku 
Pisteitä saa erilaisista tapahtumista: maaleista, syötöistä ja voitoista. Maalivahdit saavat pisteitä torjunnoista ja otteluiden voitoista. Pisteitä vähennetään isoista jäähyistä, ja päästetyistä maaleista.

Pelaajavaihdot 
Maksimissaan 20 vaihtoa per jakso. Vaihdot ovat mahdollisia ottelupäivien välissä. Kolmen euron Superpelimaksuun sisältyy 11 vaihtoa, ja lisävaihtoja voi ostaa kolmen vaihdon paketeissa. Hyperpelijoukkue jolla saa heti kaikki 20 vaihtoa, maksaa 9 euroa.

Liigapörssin Strategiat

Otteluohjelman huomioiminen 
Liigakauden aikana tulee tilanteita, missä osa joukkueista pelaa useammin kuin muut tietyillä jaksoilla. Tämä kannattaa ottaa huomioon valittaessa pelaajia ja tehtäessä vaihtoja. Useampi peli antaa enemmän mahdollisuuksia ansaita pisteitä.

Kapteenin valinta 
Kapteenin valinta on strategisesti tärkeä. Kapteeniksi kannattaa valita pelaaja, joka on hyvässä iskussa ja jolla on suuri potentiaali tehdä pisteitä. Kapteenin pisteet kerrotaan 1,3 kertoimella, joten valinta voi vaikuttaa merkittävästi joukkueesi kokonaispistemäärään.

Loukkaantumisten ja pelikieltojen seuranta 
Pidä aktiivisesti silmällä uutisia ja raportteja Liigan pelaajien loukkaantumisista ja pelikielloista. Loukkaantunut pelaaja on heti vaihdettava pois, sillä pelaaja ei tuota pisteitä.

Liigapörssi-keskustelut ja yhteisö 
Sosiaalinen media ja keskustelupalstat voivat tarjota arvokkaita vinkkejä ja näkemyksiä. Hyödynnä yhteisöjen vinkit, mutta ole kriittinen.

Lähteet 

Sanoma
Verkkopelit